stanford-oval/wikipedia huggingface dataset:
אמנות הסלע במחוז חאאל
תולדות האתר

שינויים אקלימיים ותקופות יובש משכו בני אדם לנווה המדבר של ג'ובה כבר בפליסטוקן, כפי שמעידים כלי אבן שנמצאו בג'בל אום סינמאן ובשווימיס. בתקופה זו היו באזור נחלים ואגמים, תופעה שנמשכה בחלקה גם בהולוקן; ובתקופה הפלאוליתית התיכונה היה האזור נושב.
ציורי הסלע הראשונים באזור מתוארכים למעט פחות מ-10,000 שנים לפני זמננו, ואלה מלמדים על התרבות הנאוליתית שהתקיימה בסביבה זו. תיאורי בעלי החיים מלמדים כי באותה עת שררו תנאים אופטימליים באזור. בעל החיים הדומיננטי בתקופה זו היה היעל, וציורים מאוחרים יותר הם של בקר וסוסים מבויתים. עם הזמן נוספו לצד הציורים גם כתובות. ציורים אלה מעניקים תיאור רציף של ההתמודדות האנושית עם התדרדרות התנאים ותופעת המדבור שהתרחשה באזור, ולאחר שאגם ג'ובה התייבש, היה צורך לחפור בארות מים. האוכלוסייה שנותרה באזור, נאלצה להתאים את עצמה לתנאים החדשים, ודבר זה בא לידי ביטוי באמנות הסלע של התקופה הנאוליתית, התקופה הכלקוליתית ותקופת הברונזה. המצאת הכתב התמודי לפני כ-3,000 שנים מתועדת באלפי כתובות שנמצאו באזור ג'ובה ובכמות צנועה בהרבה בשווימיס. מכך נלמד כי ג'ובה הייתה מרכז חשוב לשיירות הגמלים בדרך לירדן וסוריה, בעוד שבשווימיס הייתה פעילות אנושית בהיקף קטן יותר. באלף הראשון לפנה"ס הושלם תהליך המדבור בחצי האי ערב, והגמל הפך לבעל החיים השולט באמנות הסלע. עם הגעת האסלאם לפני כ-1,400 שנה, החליף הכתב הכופי את הכתב התמודי ותיאורים של בעלי חיים ובעיקר בני אדם פחתו מאוד.
במאה ה-19 ובמאה ה-20 ביקרו מספר היסטוריונים ונוסעים בנווה המדבר של ג'ובה, אך אלה לא כללו בכתביהם תיאור של אמנות הסלע. רק ב-1986 החל מחקר ארכאולוגי מדעי בג'ובה, בהזמנת המחלקה לעתיקות ולמוזיאונים של ערב הסעודית, ושנה לאחר מכן פורסם דוח ראשוני. בנוסף האתרים גודרו כדי לשמור על הממצאים. המחקר באתרי שווימיס החל רק בשנת 2001.
הערות שוליים

↑  תיק המועמדות באתר אונסק"ו
Boys of Faith

Boys of Faith (בעברית: נערים של אמונה) הוא המיני-אלבום השלישי של הזמר-יוצר האמריקאי זאק בריאן. הוא יצא ב-22 בספטמבר 2023, תחת הוצאת החברות בלטינג ברונקו ווורנר רקורדס, חודש לאחר צאת אלבומו הרביעי, Zach Bryan. הפרויקט כולל שיתופי פעולה עם בון איבר ונואה קאהן.
רקע והרכב

ב-17 בספטמבר 2023, שבועות לאחר צאת אלבום האולפן הרביעי שלו, בריאן שיתף קליפים של שירים שהקליט עם בון איבר ונואה קאהן. לצורך תהליך ההקלטה, בריאן "נעל" את עצמו באולפן למשך שבוע, כתב את עצמו "דרך מחברת" ונפגש עם אנשים שהוא אוהב, לפני שיצא לקמפינג והרגיש "רגוע ומלא תקווה". הוא סגר את ההצהרה בכך שהזכיר את שם המיני-אלבום "them boys of faith". הפרויקט שוב נכתב והופק על ידי בריאן עצמו. אסטרטגיית ההוצאה עוקבת אחר דפוס דומה לאלבומים שלו משנת 2022 שלו American Heartbreak ו-Summertime Blues.
בריאן גייס את בון איבר לשיר הנושא של הפרויקט. בריאן גילה בעבר הערצה למוזיקה שלהם, כולל קאבר של "Skinny Love" (אנ') שיצא לאור בשנת 2016. בנובמבר 2022, בריאן הסביר שג'סטין ורנון מבון איבר היה הסיבה שהוא "התחיל לנגן מוזיקה". השיר "Sarah's Place" הוא שיתוף פעולה בין בריאן לזמר-יוצר הנאשווילי, נואה קאהן.
רשימת רצועות

כל השירים נכתבו והולחנו על ידי בריאן (למעט היכן שמצוין אחרת).
| Boys of Faith – רשימת רצועות> מס' | Boys of Faith – רשימת רצועות> שם | Boys of Faith – רשימת רצועות> כותב(ים) | Boys of Faith – רשימת רצועות> משך | Boys of Faith – רשימת רצועות>  | Boys of Faith – רשימת רצועות>  | Boys of Faith – רשימת רצועות>  | Boys of Faith – רשימת רצועות>  | Boys of Faith – רשימת רצועות>  | Boys of Faith – רשימת רצועות>  |
| --- | --- | --- | --- | --- | --- | --- | --- | --- | --- |
| 1. | Nine Ball  |   | 2:49 |  |  |  |  |  |  |
| 2. | Sarah's Place (בהשתתפות נואה קאהן)   | בריאן ונואה קאהן | 3:34 |  |  |  |  |  |  |
| 3. | Boys of Faith (בהשתתפות בון איבר)   | בריאן ובון איבר | 2:50 |  |  |  |  |  |  |
| 4. | Deep Satin  |   | 3:31 |  |  |  |  |  |  |
| 5. | Pain, Sweet, Pain  |   | 3:15 |  |  |  |  |  |  |
| משך כולל: | משך כולל: | משך כולל: | 15:59 |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 8 |
|  ארצות הברית | מצעד אלבומי הפולק | 2 |
|  ארצות הברית | מצעד אלבומי הקאנטרי | 3 |
|  ארצות הברית | מצעד אלבומי הרוק | 2 |
|  ניו זילנד | המצעד הניו זילנדי הרשמי | 25 |
|  קנדה | מצעד האלבומים הקנדי | 8 |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  ארצות הברית | מצעד אלבומי הקאנטרי | 39 |
הערות שוליים

1 2  Diorio, Julia; Boilard, Skylar (2023-09-28). "Review: Zach Bryan's Boys of Faith is the perfect folk EP for the nostalgics". Washington Square News. נבדק ב-2023-10-01.
↑  Renshaw, David (22 בספטמבר 2023). "Zach Bryan drops Boys of Faith EP featuring Bon Iver, Noah Kahan". The Fader. נבדק ב-24 בספטמבר 2023. {{cite web}}:  (עזרה)
↑  Breihan, Tom (18 בספטמבר 2023). "Zach Bryan Teases New Songs With Bon Iver, Noah Kahan". Stereogum. נבדק ב-24 בספטמבר 2023. {{cite web}}:  (עזרה)
1 2  Madarang, Charisma (22 בספטמבר 2023). "Zach Bryan Fuels Hot Streak With 'Boys of Faith' EP, Enlisting Bon Iver, Noah Kahan". Rolling Stone. נבדק ב-24 בספטמבר 2023. {{cite journal}}:  (עזרה)
↑  Vigil, Dom (22 בספטמבר 2023). "Zach Bryan Releases "Boys Of Faith" EP". Prelude Press. נבדק ב-24 בספטמבר 2023. {{cite web}}:  (עזרה)
↑  Breihan, Tom (22 בספטמבר 2023). "Zach Bryan Releases Surprise EP Boys Of Faith Feat. Bon Iver & Noah Kahann". Stereogum. נבדק ב-24 בספטמבר 2023. {{cite web}}:  (עזרה)
↑  Bell, Sadie (22 בספטמבר 2023). "Zach Bryan Releases Moving Folk Song 'Boys of Faith' — His First Collaboration with Bon Iver". People. נבדק ב-24 בספטמבר 2023. {{cite web}}:  (עזרה)
↑  Minsker, Evan; Strauss, Matthew (23 בספטמבר 2023). "Zach Bryan Enlists Bon Iver for New Song "Boys of Faith": Listen". Pitchfork. נבדק ב-24 בספטמבר 2023. {{cite web}}:  (עזרה)
↑  Jones, Abby (22 בספטמבר 2023). "Zach Bryan Drops New EP Boys of Faith Featuring Bon Iver, Noah Kahan: Stream". Consequence. נבדק ב-24 בספטמבר 2023. {{cite web}}:  (עזרה)
↑  "NZ Top 40 Albums Chart". Recorded Music NZ. 2 באוקטובר 2023. נבדק ב-30 בספטמבר 2023. {{cite web}}:  (עזרה)
↑  Year-end Charts – Top Country Albums, בילבורד, ‏2024
| --- | --- |
בקרת זהויות :  MusicBrainz release group: 115aecfb-cbfa-412d-a021-4b9bb4226342
מכשפת

| --- | --- |

סמליל הסדרה
 מבוסס על:  "מקוללת" מאת פרנק מילר וטים וילר
 סוגה:  דרמה פנטזיה נעורים
 יוצרים:  טים וילר, פרנק מילר 
 כותבים:  טים וילר 
 בימוי:  Zetna Fuentes 
 שחקנים:  קתרין לנגפורד דבון טרל גוסטב סקארסגארד דניאל שרמן
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  10 
 הפקה
 מפיקים בפועל:  פרנק מילר טים וילר
 חברת הפקה:  נטפליקס 
 הפצה:  נטפליקס 
 אתר צילומים:  אנגליה, ויילס 
 מוזיקה:  ג'ף רוסו 
 אורך פרק:  48–59 דקות
 שידור
 רשת שידור:  נטפליקס 
 תקופת שידור מקורית:  17 ביולי 2020 – 9 ביולי 2021 
 קישורים חיצוניים
 אתר רשמי
 דף התוכנית ב-IMDb
 
מכשפת (באנגלית: Cursed) היא סדרת טלוויזיה מסוגת פנטזיית דרמה המבוססת על קומיקס עתידי באותו השם שנכתב על ידי היוצרים פרנק מילר וטים וילר, שעלתה לשידור ב-17 ביולי 2020 בכל הפלטפורמות של שירות הזרמת המדיה "נטפליקס". ביולי 2021, נמסר על ביטולה של הסדרה.
תקציר העלילה

הסדרה מתוארת כ"עיבוד מחודש של האגדה הארתוריאנית, המסופרת דרך עיניה של נימואה, נערה מסתורית המיועדת להפוך לגבירת האגם החזקה והטרגית. לאחר מות אמה, נימואה מוצאת שותף בלתי צפוי למסע בדמותו של ארתור, שכיר חרב צעיר, במסע למצוא את מרלין ולמסור לו חרב עתיקה. במהלך מסעה נימואה הופכת לסמל של אומץ ומרד נגד האבירים האדומים המפחידים, ולמלחמה נגד המלך אות׳ר".
נטפליקס תיארה את הסדרה כ"סיפור התבגרות שתמותיו מוכרות לזמננו אנו: השמדת עולם הטבע, טרור דתי, מלחמה חסרת טעם ומציאת האומץ לעמוד בפני הבלתי אפשרי".
צוות השחקנים > ראשי

קתרין לנגפורד - נימואה
דבון טרל - ארתור
גוסטב סקארסגארד - מרלין
דניאל שרמן - הנזיר הבוכה / לנסלוט
סבסטיאן ארמסטו - המלך אות'ר פנדרגון
לילי ניומארק - פים
שלום ברון-פרנקלין - איגריין / מורגנה
פיטר מולאן - האב קרדן
צוות השחקנים > משני

מאט סטוקו - האביר הירוק / גאוויין
אמילי קייטס - הנזירה איריס
פולי ווקר - ליידי לונט, מלכת ריג'נט
בילי ג'נקינס - סנאי / פרסיבל
אדאקו אונונוגבו - קאזה
קתרין ווקר - לנור, אמה של נימואה
יוהנס האוקור יוהאנסון - קאמבר, מלך הקרח
בלה דיין - חנית אדומה / גוויניביר
סופיה אוקסנהאם - אידיס, בתו הבכורה של קאמבר
ג'וג'ו מקארי - מוגוואן
קלייב ראסל - רוט
סופי הארקנס - הנזירה סיליה
איידן נייט - קאפס
אנדרו וויפ - יוהאן
ניקולאי דנקר שמידט - דוף
פיטר גינס - סר אקטור
הפקה

ב-28 במרץ 2018, הוכרז שנטפליקס הזמינה מההפקה עונה ראשונה בת עשרה פרקים. הסדרה מבוססת על רומן גרפי באותו השם מאת פרנק מילר וטום וילר שהוכרז עצמו שבוע לפני כן וצפוי לצאת לאור במהלך שנת 2019. בנוסף, נודע כי וילר יכתוב את עלילת הרומן ומילר יאייר אותו. בנוסף ליצירת העיבוד הטלוויזיוני, מילר ווילר עתידים גם להפיק את הסדרה. ב-12 בספטמבר 2018 הוכרז כי המפיקה והבמאית זטנה פואנטס אמורה לביים ולשמש כמפיקה בפועל עבור שני פרקיה הראשונים של הסדרה; ושקתרין לנגפורד לוהקה לתפקיד הראשי. במרץ 2019 הוכרז שדבון טרל, גוסטב סקארסגרד, פיטר מולאן, לילי ניוארק, שלום ברון-פרנקלין, דניאל שרמן, סבסטיאן ארמסטו, אמילי קואטס ובילי ג'נקינס הצטרפו לצוות השחקנים.
בינואר 2019, בניית הסטים על אדמות צבאיות שלא נעשה בהן שימוש בדיפקאט שבבריטניה החלה. הכנת הסטים עבור הצילומים התעתדה להימשך עד מרץ 2019, כשאז הצילומים התעתדו להתחיל ולהימשך עד ספטמבר 2019.
הערות שוליים

↑  Andreeva, Nellie (July 9, 2021). "'Cursed' Canceled By Netflix After One Season". Deadline Hollywood. Archived from the original on July 9, 2021. Retrieved July 9, 2021.
1 2  Andreeva, Nellie (March 28, 2018). "Netflix Orders TV Series 'Cursed' From Frank Miller & Tom Wheeler Based On Book Reimagining King Arthur Legend". Deadline Hollywood. Retrieved March 28,2018.
1 2  Andreeva, Nellie (September 12, 2018). "'13 Reasons Why's Katherine Langford To Star In Netflix's Arthurian Series 'Cursed'; Zetna Fuentes To Direct". Deadline Hollywood. Retrieved September 12,2018.
↑  Otterson, Joe (March 28, 2018). "Frank Miller, Tom Wheeler to Adapt Upcoming Novel 'Cursed' As Netflix Series". Variety. Retrieved March 28, 2018.
↑  Goldberg, Lesley (March 28, 2018). "Frank Miller Sets King Arthur Drama Series at Netflix". The Hollywood Reporter. Retrieved March 28, 2018.
↑  Gilyadov, Alex (March 28, 2018). "Frank Miller to tackle King Arthur series for Netflix". IGN. Retrieved March 28, 2018.
↑  Day-Ramos, Dino (March 4, 2019). "'Cursed': Devon Terrell, Gustaf Skarsgard, Lily Newmark & More Join Arthurian Netflix Series". Deadline Hollywood. Retrieved March 4, 2019.
↑  Imgur. "Imgur". Imgur. Retrieved 2019-03-10.
תלוי באוויר

| --- | --- |

כרזת הסרט
 מבוסס על:  Up in the Air 
 בימוי:  ג'ייסון רייטמן 
 הופק בידי:  ג'ייסון רייטמן, איוון רייטמן 
 תסריט:  ג'ייסון רייטמן, שלדון טורנר 
 עריכה:  דנה גלוברמן 
 שחקנים ראשיים:  ג'ורג' קלוני   ורה פרמיגה   אנה קנדריק  דני מקברייד
 מוזיקה:  רולף קנט 
 צילום:  אריק סטילברג 
 מדינה:  ארצות הברית 
 חברת הפקה:  דרימוורקס, The Montecito Picture Company 
 חברה מפיצה:  פרמאונט, UIP Duna, נטפליקס 
 שיטת הפצה:  וידאו על פי דרישה 
 הקרנת בכורה:  ארצות הברית 4 בדצמבר 2009 ישראל 4 בפברואר 2010
 משך הקרנה:  109 דק' 
 שפת הסרט:  אנגלית 
 סוגה:  קומדיה רומנטית, סרט דרמה, סרט מבוסס יצירה ספרותית 
 מקום התרחשות:  מיזורי, נברסקה 
 תקציב:  $25,000,000
 הכנסות:  $115,309,651
 הכנסות באתר מוג'ו:   upintheair
 פרסים:  פרס איגוד מבקרי הקולנוע של דאלאס-פורט וורת' לסרט הטוב ביותר  פרס מועצת ביקורת הקולנוע האמריקנית לסרט הטוב ביותר  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
תלוי באוויר (באנגלית: Up in the Air) הוא סרט קולנוע אמריקאי מסוגת דרמה, שבוים על ידי ג'ייסון רייטמן, לפי תסריט שנכתב על ידו ועל ידי שלדון טרנר. הסרט מבוסס על ספר באותו שם משנת 2001 מאת וולטר קירן.
הסרט מתאר את חייו המקצועיים והאישיים של עובד בחברה המספקת שירותי פיטורים לחברות אחרות ברחבי ארצות הברית, ואת תפיסת עולמו של האיש שאינו נקשר לאף אחד ואין לו בית מוגדר. הסרט צולם בעיקר בסנט לואיס, מיזורי, שייצגה גם ערים נוספות שהופיעו בסרט, וגם בדטרויט, אומהה, לאס וגאס ומיאמי.
הסרט היה מועמד לשישה פרסי גלובוס הזהב, וזכה בפרס לתסריט הטוב ביותר ובשש מועמדויות לפרס אוסקר.
עלילת הסרט

ראיין בינגהאם (ג'ורג' קלוני) מתפרנס מפיטורי עובדים. החברה שבה הוא עובד משכירה את שירותיו לארגונים העוברים גל פיטורים נרחב. בינגהאם מקבל רשימת עובדים שיש לפטר, ומזמין כל אחד מהם לשיחה שבה הוא מודיע לעובד על פיטוריו, מציע לו חבילת הסתגלות למצבו החדש, ומנסה לשכנע אותו להשלים עם ההחלטה, ואף לראות את החיובי שבה. שהייתו בכל מקום היא קצרה, והוא טס ממשימה למשימה ברחבי ארצות הברית.
ראיין הוא נוסע מתמיד ואורח מכובד בבתי מלון (רשת הילטון חביבה עליו), וחלומו הוא להגיע לצבירה של 10 מיליון מיילים של טיסה בחברת אמריקן איירליינס. באחד מבתי המלון הוא פוגש בבר את אלכס גוראן (ורה פרמיגה), שאף היא מרבה לבלות בטיסות. השניים מבלים את הלילה יחד, ובבוקר על כל אחד מהם להמשיך לדרכו. השניים אינם מסתפקים בסטוץ זה, ובודקים, כל אחד במחשב הנייד שלו, את לוחות הזמנים שלהם, כדי למצוא מקום שבו ייפגשו שוב במהלך טיסותיהם, וישמרו על קשרי יזיזות.
למשרד הראשי של מקום עבודתו של ראיין, הנמצא באומהה, נברסקה, מצטרפת פסיכולוגית צעירה, נטלי קינר (אנה קנדריק), שמשכנעת את מנהל החברה, קרייג גרגורי (ג'ייסון בייטמן), לשנות את שיטת העבודה, ובמקום שעובדי החברה יכלו זמנם בטיסות יקרות, לערוך את הפיטורים בשיחת וידאו. ראיין מתנגד לשיטה, אך כשמתברר לו שעליו לציית, הוא מבקש שנטלי תצטרף אליו לנסיעה עסקית, כדי שתראה כיצד מתבצעת העבודה בשטח, לפני שהיא מייעלת אותה. נטלי מצטרפת אליו, ומגלה שיש לה הרבה מה ללמוד ממנו. במהלך נסיעתם, חברהּ של נטלי מודיע לה במסרון על סיום הקשר ביניהם, וראיין, יחד עם אלכס, שהזדמנה אף היא לאותו מלון, נחלצים לנחם אותה. בנוסף, העובדת הראשונה שנטלי בוחרת לפטר בעצמה מודיעה על כוונתה להתאבד עקב הפיטורים, ותגובה זו מזעזעת את נטלי, אך ראיין משכנע אותה להמשיך.
אחותו הצעירה של ראיין עומדת להתחתן, ובעקבות הסרט "אמלי" היא מבקשת מידידיה, כמתנת חתונה, תצלומים שלה ושל החתן מאתרים ברחבי ארצות הברית שהם מגיעים אליהם. גם ראיין נרתם למשימה זו. בעקבות חתונתה של אחותו, אליה הזמין ראיין את אלכס כבת זוגו, מתעורר גם בראיין הרצון בזוגיות, נושא שאליו התייחס בביטול עד כה. לאחר שאלכס נסעה לדרכה, ראיין נוסע אליה לביתה בשיקגו, ומופתע לגלות שהיא נשואה ואם לילדים. מאוחר יותר היא מסבירה לו בשיחת טלפון שמשפחתה היא חייה האמיתיים. בטיסתו חזרה חוגגת חברת התעופה עם ראיין את ההישג של צבירת 10 מיליון מיילים.
מנהל החברה מודיע לראיין שעובדת שנטלי פיטרה התאבדה, ושואל את ראיין האם זכור לו רמז לצעד כזה, וראיין עונה שאינו זוכר. נטלי התפטרה בעקבות ההתאבדות (על ידי מסרון), והחברה מחליטה לסגת מרעיון הפיטורים בשיחת וידאו, ולחזור לשיחות אישיות, שמחייבות את ראיין להמשיך ולטוס. נטלי מוצאת עבודה חדשה בסן פרנסיסקו, תוך שהיא נעזרת במכתב המלצה של ראיין.
פרשנות > כיצד מפטרים?

הסרט מתרחש בארצות הברית, על רקע המשבר הכלכלי שפקד אותה. עיסוקו של גיבור הסרט, ראיין בינגהאם, הוא מתן הודעות פיטורים לעובדיהן של חברות השוכרות את שירותיו למטרה זו. הוא מוצג בלשון נקייה כ-career transition counselor (יועץ למעבר קריירה). ראיין והחברה שבה הוא מועסק מעניקים שירותי מיקור חוץ לפיטורים, בהציעם מומחיות מיוחדת בתחום זה. בתהליך הפיטורים הקצר, העובד נקרא לשיחה אל ראיין, לפי רשימה מוכנה מראש, ומקבל את הודעת הפיטורים. לאורך הסרט מוצגות תגובותיהם של עובדים רבים ברגע קבלת הבשורה המרה.
ניהול משאבי אנוש במיקור חוץ הוא סוגיה המעסיקה ארגונים רבים. בתחום הגיוס נפוצה הסתייעות במיקור חוץ, באמצעות חברות אבחון וחברות השמה. בסרט מוצג שימוש במיקור חוץ בקצה השני של מחזור החיים של העובד בארגון - סיום העבודה. כבמקרים נוספים של מיקור חוץ, עולה השאלה היכן תתבצע הפעילות - במתקן הלקוח או במתקן הספק. גישתו של ראיין היא שאת הליך הפיטורים העדין יש לערוך במתקן הלקוח, אך נטלי מציעה צעד קדימה - עריכת ההליך כאשר המפטר, הוא הספק, נמצא במתקן הספק, ומשתמש בטכנולוגיה המודרנית של שיחת וידאו לשם מתן השירות.
שיטת הפיטורים המוצגת בסרט, לפיה הודעת הפיטורים ניתנת בקיצור נמרץ על ידי אדם זר, יכולה להתקיים בארצות הברית, אך אינה חוקית בישראל. בהתאם להלכה שהתגבשה בפסיקה של בית הדין לעבודה, לעובד המועמד לפיטורים שמורה זכות השימוע, קודם לקבלת החלטה על פיטוריו. בתהליך השימוע יש להודיע לעובד כי נשקלים פיטוריו, ולתת לו הזדמנות להשמיע את נימוקיו לשלילת החלטה לפטרו. אין לקבל החלטה על הפיטורים קודם לשימוע, אלא לקיים את השימוע בתום לב: על המעסיק לשמוע את נימוקיו של העובד, ורק לאחר מכן להחליט בעניינו.
פרשנות > זוגיות

נושא מרכזי בסרט הוא הזוגיות - החתירה אליה והבריחה ממנה. ראיין מצהיר במפורש על חוסר העניין שלו בזוגיות יציבה, ונטלי תוקפת את גישתו זו, בראותה זוגיות יציבה כמרכיב חשוב בחיים. עימות מרומז בין שתי הגישות עולה כאשר ראיין, הממתין לנטלי בשדה התעופה, רואה כיצד בן זוגה נפרד ממנה בחיבוק ונשיקה. נטלי חשה פגיעה עזה כאשר בן זוגה מודיע לה על ניתוק הקשר ביניהם, ואילו ראיין מנסה, לקראת סוף הסרט, לשדרג את הזוגיות הרופפת מאוד שלו עם אלכס, אך מגלה שהוא יחיד ברצון זה, משום שאלכס נשואה ואין לה כל כוונה לפגוע בנישואיה, אף שנהנתה להשתעשע עם ראיין.
אחותו הצעירה של ראיין עומדת להתחתן, אך ברגע האחרון החתן המיועד תופס רגליים קרות - הוא אינו מוצא תועלת בחיי משפחה. לבקשת אחותו הבוגרת, שזה עתה נפרדה מבעלה, ראיין מצליח לשכנע את החתן להתגבר על היסוסיו, ולקיים את טקס הנישואים.
פרשנות > השילוב בין שני מרכיבי הסרט

בעלילת הסרט משולבים שני נושאים זרים: הליכי פיטורים וזוגיות. מבקרת הקולנוע חן חדד עסקה במידת ההצלחה של שילוב זה:
פרשנות > שם הסרט

שמו המקורי של הסרט, Up in the Air, פירושו "באוויר", לתיאור מקום הימצאותו של מטוס, אך גם "תלוי באוויר", לתיאור מצבו ולבטיו של אדם. כפל משמעות זה אבד בתרגום שם הסרט לעברית.
המשמעות "באוויר" מתארת את מצבו הפיזי של ראיין, הנמצא חלק ניכר מזמנו בטיסות. כאשר קברניט המטוס מצטרף אל ראיין במהלך אחת הטיסות ושואל אותו היכן הוא מתגורר, עונה ראיין "כאן".
המשמעות "תלוי באוויר" מתארת את מצבם של העובדים המפוטרים, שאיבדו את מקור פרנסתם, וכעת הם תלויים באוויר, בלי לדעת היכן ישיגו כסף לפרנסת המשפחה ולתשלום המשכנתה.
הערות שוליים

↑  חן חדד, עכבר העיר אונליין, תלוי באוויר: הכריזמה של ג'ורג' קלוני עושה את העבודה, באתר הארץ, 3 בפברואר 2010
| פרס גלובוס הזהב לתסריט הטוב ביותר |
| --- | --- | --- |
| 1947‏-1954 | נס ברחוב 34 (1947) • החיפוש (1948) • קרב קרקע (1949) • הכל אודות חוה (1950) • ניצחון בוהק (1951) • חמש אצבעות (1952) • לילי (1953) • סברינה (1954) |  |
| 1965‏-1980 | דוקטור ז'יוואגו (1965) • אדם לכל עת (1966) • כחום הלילה (1967) • צ'ארלי (1968) • אן של אלף הימים (1969) • סיפור אהבה (1970) • בית חולים (1971) • הסנדק (1972) • מגרש השדים (1973) • צ'יינהטאון (1974) • קן הקוקייה (1975) • רשת שידור (1976) • דירה לשניים (1977) • אקספרס של חצות (1978) • קרמר נגד קרמר (1979) • התצורה התשיעית (1980) |  |
| 1981‏-2000 | האגם המוזהב (1981) • גנדי (1982) • תנאים של חיבה (1983) • אמדאוס (1984) • שושנת קהיר הסגולה (1985) • המיסיון (1986) • הקיסר האחרון (1987) • אהבה במלכוד (1988) • נולד בארבעה ביולי (1989) • רוקד עם זאבים (1990) • תלמה ולואיז (1991) • ניחוח אישה (1992) • רשימת שינדלר (1993) • ספרות זולה (1994) • על תבונה ורגישות (1995) • לארי פלינט: האיש והסקנדל (1996) • סיפורו של ויל האנטינג (1997) • שייקספיר מאוהב (1998) • אמריקן ביוטי (1999) • טראפיק (2000) |  |
| 2001-היום | נפלאות התבונה (2001) • אודות שמידט (2002) • אבודים בטוקיו (2003) • דרכים צדדיות (2004) • הר ברוקבק (2005) המלכה (2006) • ארץ קשוחה (2007) • נער החידות ממומביי (2008) • תלוי באוויר (2009) • הרשת החברתית (2010) • חצות בפריס (2011) • ג'אנגו ללא מעצורים (2012) • היא (2013) • בירדמן (2014) • סטיב ג'ובס (2015) • לה לה לנד (2016) • שלושה שלטים מחוץ לאבינג, מיזורי (2017) • הספר הירוק (2018) • היו זמנים בהוליווד (2019) • משפט השבעה משיקגו (2020) • בלפסט (2021) • רוחות אינישרין (2022) • אנטומיה של נפילה (2023) ‏•‏‏ עד שיצא עשן לבן (2024) |  |
תחקיר ארגוני

תחקיר ארגוני (ובקצרה: תחקיר) הוא בדיקה של אירוע או תופעה שהארגון מעורב בהם באופן המאפשר למידה, הפקת לקחים והסקת מסקנות על דרך ההתנהלות העתידית הרצויה. התחקיר מבוסס על איסוף של פרטים ועובדות הקשורים לנושא הנחקר, הוא מתבצע באופן יזום, ומסקנותיו נועדו להצגת מצב קיים בפני אנשים אחרים. שלא כמו בחקירה, התחקיר אינו מיועד למצוא אשמים אלא לחשוף את העובדות, לשפר ולייעל. לעיתים, כדי לנתק את הגורמים המעורבים בתחקיר מהקונוטציה השלילית שבו, משתמשים בשמות אחרים, למשל תלקיח על בסיס השורש "לקח". (מערך הדיגיטל הלאומי - תחקור והפקת לקחים)
התחקיר מתקיים כחלק בלתי נפרד מהפעילות השוטפת ומשתתפים בו אנשים שהיו חלק מהאירועים, לצד מנהלים ואנשי מקצוע הקשורים לו. התחקיר כולל איסוף נתונים, דיווח מפורט של כל אחד מהמשתתפים באירוע על השתלשלות העניינים מנקודת מבטו, וכן נשמעות הערכות ומסקנות על ידי המשתתפים האחרים. סיכומי התחקיר נרשמים ומתויקים במרכז המידע של הארגון.
התחקיר הוא חלק חשוב בתורת הארגון, מסייע לשיפור הביצועים, ולצמיחה אישית וארגונית. הוא משמש כלי חשוב להטמעה של נהלים, ונעשה בו שימוש בקורסים ובמערכות למידה של הארגון. התחקיר הוא אחד הכלים לקיומם של תהליכי ניהול ידע שיטתיים בארגון המבוססים על לימוד מהצלחות לצד לימוד מכישלונות.
תחקיר מבצעי

הצבא כארגון מקיים אף הוא תחקירים שוטפים, הנקראים תחקיר מבצעי. תחקירים אלו נעשים בכל יחידה, מהרמה הנמוכה ועד הרמות הגבוהות. משתתפים בהם חיילים שלקחו חלק באירוע, לצד מפקדים בכירים. בתחקירים של אירועים בעלי השפעה מכרעת, משתתפים גם אנשי מקצוע העוסקים בתורת לחימה.
כל פעולה מבצעית מחייבת תחקיר מבצעי: יציאת חיילים למשימה, היתקלות מקרית במארב, תרגיל יחידתי, לחימה וכל פעילות אחרת שמתבצעת באופן יזום או כזו שאירעה באופן בלתי צפוי. התחקיר מתקיים מיד לאחר האירוע, כאשר הפרטים ניתנים לשיחזור מהיר ומדויק.
תחקור האירועים המבצעיים ותהליך הפקת הלקחים מהווה מרכיב חשוב בבניית הצבא לאור ההתפתחויות בשטח. תורת הלחימה הצבאית מבוססת בין היתר על מסקנות של תחקירים מבצעיים.
תחקיר מבצעי נעשה גם בכל ארגון שפעילותו כרוכה בפעולות מבצעיות, כמו: משטרה או שרות בתי הסוהר.
מתודולוגיות לעריכת תחקירים

ישנן מספר מתודולוגיות לעריכת תחקירים:
המתודולוגיה הנפוצה בישראל כוללת 5 שלבים-
איסוף העובדות
גיבוש ממצאים
הסקת מסקנות
הפקת לקחים
קביעת משימות ליישום הלקחים
שיטה אחרת המקובלת מאוד בארצות הברית היא שיטת AAR - "הסקירה שאחרי הפעולה" (ראשי תיבות של: After Action Review)/
עיקרה מענה על ארבע שאלות-
מה קרה?
מה ציפינו שיקרה?
מדוע יש פער בין השניים?
מה אנו ממליצים?
כאשר לעיתים ישנה החלפה בין שתי השאלות הראשונות על מנת לאפשר מיקוד בתיאור התקרית.
ישנן שיטות רבות נוספות, וחשוב שכל ארגון וכל קבוצה יתאימו לעצמם שיטות התואמות לאופי פעילותם ויקבעו מתי הם אכן מקיימים תהליכי הפקת לקחים הלכה למעשה.
הקשיים בביצוע התחקיר

אף על פי שרעיון ביצוע תחקירי אירוע חיובי לדעת רוב האנשים והארגונים, קיימים מספר מחסומים, קשיים וטעויות הפוגמים באיכות ביצועו ותוצריו. העיקריים שבהם:
תרבות: חשש מהאשמות ותשלום מחיר ארגוני על ידי הפרט, בעקבות התחקיר
טכניקה: טביעה בפרטים ודיוק יתר בהם, על חשבון העיסוק במהות- ניתוח גורמי השורש והבנה כיצד נכון להתנהל לעתיד
מיקוד בלמידה: עיסוק ב"אמת" ובאחריות שותפים חיצוניים, במקום מיקוד פנימי במה ניתן ללמוד מהמרכיבים שכן בהשפעתנו אנו.
זמן: תהליך הפקת המסקנות דורש מאמץ, ונתפס לכאורה כלא מספיק חשוב, אל מול משימות השוטף הבוערות.
פרקטיקה: ביותר מידי ארגונים לא עושים די שימוש בידע הנלמד (ראו ניהול לקחים להלן).
ניהול הלקחים

אחת הבעיות המרכזיות הקשורות להפקת לקחים היא חזרת בעיות דומות על אף הפקת הלקחים ולמידת לקחים דומים שוב ושוב.
הסיבה העיקרית היא שארגונים נוטים להסתפק בתהליך ההפקה, ולכל היותר הפצה של הידע, או כתיבת נוהל.
מומלץ לארגונים לקיים תהליך של ניהול לקחים בו הלקחים עצמם מנוהלים מעבר לגבולות ההפקה ובו ישנו שלב משלים לקידום השימוש בידע שהופק.
הערות שוליים

↑  חוק השיפוט הצבאי, תשט״ו–1955, באתר ויקיטקסט - ספר החוקים הפתוח, סעיף 539א.(ב)
↑  חוק שירות הביטחון הכללי, התשס״ב–2002, באתר ויקיטקסט - ספר החוקים הפתוח, ‏11.2.2002
↑  חוק המשטרה, התשס״ו–2006, באתר ויקיטקסט - ספר החוקים הפתוח, ‏1.1.2006
| ניהול ידע |
| --- | --- | --- |
| כללי | ניהול ידע • ניהול תוכן • מבחן אמילי • למידה ארגונית • פער הידיעה-עשייה • עובד ידע • תרבות ארגונית |  |
| נושאים משלימים | נתונים • מידע • ידע • מדעי המידע • מערכת מידע • מידענות • מידען • מערכת תומכת החלטה • עיבוד נתונים |  |
| אישים | לארי פרוסאק |  |
אי צ'ינג

| --- | --- |

 מידע כללי
 מאת:  פו שי 
 שפת המקור:  סינית עתיקה 
 סוגה:  ניחוש, קוסמולוגיה 
 נושא:  ניחוש, פילוסופיה 
 
התקדמות – שישיה מספר 35 באי צ'ינג – לנסיך רב העוצמה מוענקים סוסים רבים. במשך יום אחד מתקבל הוא לראיון שלש פעמים.
אי צ'ינג (בסינית: 易經, פין-יין: yì jīng, תעתיק מדויק: אִי גִ'ינְג, "תורת השינויים" או "ספר התמורות") הוא ספר פילוסופי ומיסטי, המספק עצות להתלבטויות בחיים, בעזרת מיפוי דפוסי שינויים בחיים בעזרת טריגרמות. הספר הוא אחד מ"חמשת ספרי המופת" והוא שימש הן כאורקל (כלומר אמצעי מיסטי לניבוי עתידות), והן ככלי לקבלת החלטות בנושאים שונים. זהו אחד הכתבים העתיקים מבין הקלאסיקות הסיניות, והוא כנראה נכתב בתקופת שושלת ג'ואו המערבית כמדריך ניבוי. לאחר מכן, במחצית השניה של האלף הראשון לפני הספירה, הספר התפתח לטקסט קוסמולוגי עם פרשנויות פילוסופיות.
השפעתו על התרבות הסינית ענפה ורבה והוא שימש את התרבות הסינית לקבלת החלטות כמעט בכל נושא ותחום שאפשר להעלות על הדעת.